**POTVARKIS**

**DĖL ŽEMĖS SKLYPO (KADASTRO NR. 8707/0001:0428), ESANČIO ŠILALĖS RAJONO SAVIVALDYBĖJE, BILIONIŲ SENIŪNIJOJE, AUKŠTAGIRĖS KAIME, ŽEMĖS SKLYPO NAUDOJIMO BŪDO KEITIMO**

2023 m. spalio 23 d. Nr. T3-307

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos žemės įstatymo 23 straipsnio 1, 2 dalimis, įgyvendindamas Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašą, patvirtintą Lietuvos Respublikos Vyriausybės 1999 m. rugsėjo 29 d. nutarimo Nr. 1073 „Dėl Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“ nuostatas, Šilalės rajono savivaldybės teritorijos bendrąjį planą, patvirtintą Šilalės rajono savivaldybės tarybos 2008 m. kovo 27 d. sprendimu Nr. T1-107 „Dėl Šilalės rajono savivaldybės teritorijos ir savivaldybės teritorijos dalies (Šilalės miesto) bendrojo plano tvirtinimo“, Šilalės rajono savivaldybės tarybos 2023 m. rugpjūčio 31 d. sprendimą Nr. T1-203 „Dėl pavedimo Šilalės rajono savivaldybės merui priimti sprendimus dėl žemės sklypų pagrindinės naudojimo paskirties ir (ar) būdo keitimo“, atsižvelgdamas į Varnių regioninio parko ir jo zonų bei buferinės apsaugos zonų ribų planą, į 2023 m. rugsėjo 8 d. Žemaitijos saugomų teritorijų direkcijos raštą Nr. S-1985, 2023 m. rugpjūčio 16 d. prašymą Nr. T15-1372:

1. K e i č i u 0,5983 ha ploto žemės sklypo, esančio Šilalės r. sav., Bilionių sen., Aukštagirės k. (kadastro Nr. 8707/0001:0428), pagrindinį žemės sklypo naudojimo būdą iš kiti žemės ūkio paskirties žemės sklypai į rekreacinio naudojimo žemės sklypai.
2. Į p a r e i g o j u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt) ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus